כף יד רשעה
קַוִּים שֶל עָשָן נִטּוּ בִּמְלֻכְסָן ; וְאַבָּא שֶלִּי הִכָּה אוֹתִי. ; כָּל הָעוֹמְדִים צָחֲקוּ לַמַּרְאֶה, ; מַה שֶּסִּפַּרְתִּי אֱמֶת וְיַצִּיב. ; קַוִּים שֶל עָשָן נִטּוּ בִּמְלֻכְסָן ; אַבָּא הִכָּה עַל כַּף יָדִי. ; הוּא אָמַר שֶהִיא כַּף יָד רְשָעָה. ; מַה שֶּסִּפַּרְתִּי אֱמֶת וְיַצִּיב. ; קַוִּים שֶל עָשָן נִטּוּ בִּמְלֻכְסָן ; אַבָּא חָדַל מֵהַכּוֹת אוֹתִי. ; הַיָּד הָרְשָעָה צִמְּחָה אֶצְבָּעוֹת ; וְכָל מַעֲשֶיהָ שָרִיר וְקַיָּם. ; קַוִים שֶל עָשָן נִטּוּ בִּמְלֻכְסָן ; פַּחַד לוֹחֵךְ אֶת הַכַּף הָרְשָעָה ; אַבָּא חָדַל מֵהַכּות אוֹתִי ; אַךְ הַפַּחַד הַזֶּה שָרִיר וְקַיָּם.; 